Sellisena koostatud Piazzolla juubelikava on võib-olla veidi erandlik ja loodetavasti ka pisut enam kui lihtsalt üks juubelikontsert. Loomulikult kõlavad helilooja tuntud standardid nagu „Libertango“ ja „Oblivion“, aga kavas on ka viiteid Piazzolla armastusele džässi vastu, mis sai tõuke tema kujunemisaastatel New Yorgis kõlanud muusikast. Piazzolla oluliseks mõjutajaks on ka klassikaline muusika, mida ta õppis Nadia Boulangeri juures Pariisis.
#000003
Tallinna Kammerorkester ja Tim Kliphuis Trio on mitmel korral väga veenvalt esitlenud ühist muusikalist keemiat ja laitmatut teineteisemõistmist ning tunnetust. Tim Kliphuisi omanäolised ja leidlikud seaded oma triole ja orkestrile on kutsunud esile publiku vaimustunud vastuvõtu. Kontserdil osaleb ka Kaspar Uljas – Eesti ainus nn Piazzolla instrumendi ehk bandooniumi mängija.
#000004